Foto: AFP 2019 / Fabian Heinz Malta hukumati bortida o‘nlab migrantlar bo‘lgan Alan Kurdi nemis qutqaruv kemasining portga kirishiga ruxsat bermadi. Bu haqda Bild xabar berdi. Xabarga ko‘ra, Germaniyaning Sea-Eye nohukumat tashkilotiga qarashli kema 5 iyul kuni Liviyadan uzoq bo‘lmagan xalqaro suvlarda rezina qayiqda bo‘lgan 65 migrantni qutqargan. Sea-Eye Malta hukumati o‘z qarorini o‘zgartirishiga umid qilmoqda. 6 iyul kuni ham Sea-Eye tashkilotiga tegishli Alex kemasi migrantlarni taqiqlarga qaramasdan Italiyaning Lampeduza oroli portiga keltirgandi.